CELEX: 32012R0489
Language: el
Date: 2012-06-08 00:00:00
Title: Εκτελεστικός κανονισμός (ΕΕ) αριθ. 489/2012 της Επιτροπής, της 8ης Ιουνίου 2012 , για θέσπιση κανόνων εφαρμογής του άρθρου 16 του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα  Κείμενο που παρουσιάζει ενδιαφέρον για τον ΕΟΧ

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/71
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 489/2012 ΤΗΣ ΕΠΙΤΡΟΠΉΣ
   της 8ης Ιουνίου 2012
   για θέσπιση κανόνων εφαρμογής του άρθρου 16 του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (1), και ιδίως το άρθρο 16,
   Εκτιμώντας τα ακόλουθα:
   
               (1)
            
            
               Το άρθρο 16 του κανονισμού (ΕΚ) αριθ. 1925/2006 ορίζει ότι, το αργότερο την 1η Ιουλίου 2013, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με τα αποτελέσματα της εφαρμογής του εν λόγω κανονισμού. Για τον σκοπό αυτόν, τα κράτη μέλη παρέχουν τις αναγκαίες σχετικές πληροφορίες στην Επιτροπή.
            
         
               (2)
            
            
               Οι αναγκαίες σχετικές πληροφορίες που πρέπει να υποβάλουν τα κράτη μέλη θα πρέπει να αφορούν την εξέλιξη της αγοράς των τροφίμων στα οποία έχουν προστεθεί βιταμίνες και ανόργανα συστατικά, συμπεριλαμβανομένων των στοιχείων από τα οποία προκύπτουν οι τάσεις στην αγορά μετά την εναρμόνιση, σε ενωσιακό επίπεδο, της προσθήκης στα τρόφιμα βιταμινών και ανόργανων συστατικών.
            
         
               (3)
            
            
               Οι πληροφορίες αυτές θα πρέπει να περιλαμβάνουν πρότυπα κατανάλωσης των τροφίμων στα οποία έχουν προστεθεί βιταμίνες και ανόργανα συστατικά και, αν είναι σκόπιμο, πληροφορίες σχετικά με την πρόσληψη βιταμινών και ανόργανων συστατικών από τον πληθυσμό και από ειδικές ομάδες του πληθυσμού. Σε αυτές περιλαμβάνονται οι πληροφορίες που δείχνουν τις αλλαγές στις διατροφικές συνήθειες μετά την εναρμόνιση της προσθήκης βιταμινών και ανόργανων συστατικών στα τρόφιμα.
            
         
               (4)
            
            
               Οι σχετικές πληροφορίες που πρέπει να παράσχουν τα κράτη μέλη θα πρέπει επίσης να αφορούν την προσθήκη στα τρόφιμα άλλων ουσιών εκτός των βιταμινών και των ανόργανων συστατικών, συμπεριλαμβανομένων των συμπληρωμάτων διατροφής, όπως ορίζονται στην οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (2). Οι πληροφορίες αυτές θα πρέπει να περιλαμβάνουν στοιχεία σχετικά με την κατανάλωση των τροφίμων αυτών και τις ποσότητες των ουσιών που έχουν προστεθεί, και σχετικά με όλα τα εθνικά μέτρα, είτε νομοθετικά είτε όχι, τα οποία ελήφθησαν με σκοπό τον περιορισμό ή την απαγόρευση της χρήσης ορισμένων άλλων ουσιών στα τρόφιμα.
            
         
               (5)
            
            
               Είναι αναγκαίο να καταρτιστεί μέσω αυτών των εκτελεστικών κανόνων κατάλογος των σχετικών πληροφοριών τις οποίες τα κράτη μέλη θα πρέπει να συγκεντρώσουν και να υποβάλουν στην Επιτροπή, και να καθοριστεί μια κοινή μορφή για την υποβολή αυτών των πληροφοριών.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει εκτελεστικούς κανόνες για την εφαρμογή του άρθρου 16 του κανονισμού (ΕΚ) αριθ. 1925/2006, και ιδίως όσον αφορά την παροχή των αναγκαίων σχετικών πληροφοριών από τα κράτη μέλη στην Επιτροπή για την αξιολόγηση των αποτελεσμάτων της εκτέλεσης του κανονισμού (ΕΚ) αριθ. 1925/2006.
   Άρθρο 2
   Σχετικές πληροφορίες
   1.   Τα κράτη μέλη υποβάλλουν στην Επιτροπή, έως την 1η Ιουλίου 2012, τις αναγκαίες σχετικές πληροφορίες, ιδίως όσον αφορά τα ακόλουθα:
   
               α)
            
            
               την εξέλιξη της εθνικής αγοράς των τροφίμων, στα οποία έχουν προστεθεί βιταμίνες και ανόργανα συστατικά, μετά την ημερομηνία εφαρμογής του κανονισμού (ΕΚ) αριθ. 1925/2006·
            
         
               β)
            
            
               τα πρότυπα κατανάλωσης τροφίμων στα οποία έχουν προστεθεί βιταμίνες και ανόργανα συστατικά·
            
         
               γ)
            
            
               τα επίπεδα πρόσληψης βιταμινών και ανόργανων συστατικών από τον πληθυσμό·
            
         
               δ)
            
            
               την προσθήκη στα τρόφιμα άλλων ουσιών εκτός από τις βιταμίνες και τα ανόργανα συστατικά, συμπεριλαμβανομένων των συμπληρωμάτων διατροφής, όπως ορίζονται στο άρθρο 2 στοιχείο α) της οδηγίας 2002/46/ΕΚ, και τις πληροφορίες για τα πρότυπα κατανάλωσης των τροφίμων αυτών καθώς και τις ποσότητες των ουσιών που προστέθηκαν στα τρόφιμα και στα συμπληρώματα διατροφής.
            
         2.   Οι αναγκαίες σχετικές πληροφορίες που πρέπει να παρέχονται από τα κράτη μέλη στην Επιτροπή, όπως αναφέρονται στην παράγραφο 1, περιλαμβάνουν τουλάχιστον τα στοιχεία που καθορίζονται στο παράρτημα I του παρόντος κανονισμού.
   Οι αναγκαίες σχετικές πληροφορίες και λεπτομερή στοιχεία τους υποβάλλονται στην Επιτροπή με τη μορφή που καθορίζεται στο παράρτημα II του παρόντος κανονισμού.
   3.   Ένα κράτος μέλος πληροφορεί την Επιτροπή σχετικά με το αν μια από τις πληροφορίες που προσδιορίζονται στο παράρτημα I δεν είναι διαθέσιμη ή δεν μπορεί για οποιοδήποτε άλλο λόγο να υποβληθεί στην Επιτροπή έως την 1η Ιουλίου 2012.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουνίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 404 της 30.12.2006, σ. 26.
   
      (2)  ΕΕ L 183 της 12.7.2002, σ. 51.
   
      ΠΑΡΑΡΤΗΜΑ I
      
         Αναγκαίες σχετικές πληροφορίες που πρέπει να υποβληθούν από τα κράτη μέλη για την αξιολόγηση των αποτελεσμάτων της εφαρμογής του κανονισμού (ΕΚ) αριθ. 1925/2006
      
      
                  A.
               
               
                  Οι πληροφορίες σχετικά με την εξέλιξη της εθνικής αγοράς των τροφίμων στα οποία έχουν προστεθεί βιταμίνες και ανόργανα συστατικά, περιλαμβάνουν τα ακόλουθα:
                  
                              1.
                           
                           
                              γενικές πληροφορίες σχετικά με την εθνική αγορά συμπεριλαμβανομένου του μεριδίου αγοράς ειδικών τροφίμων ή κατηγοριών τροφίμων·
                           
                        
                              2.
                           
                           
                              πληροφορίες σχετικά με τις τάσεις στην εξέλιξη της εθνικής αγοράς.
                           
                        Οι πληροφορίες που αναφέρονται στα σημεία 1 και 2 περιλαμβάνουν τις πληροφορίες για τις βιταμίνες και τα ανόργανα συστατικά που προστίθενται συνηθέστερα στα τρόφιμα και τις πληροφορίες για τις ποσότητες των βιταμινών και των ανόργανων συστατικών που προστίθενται στα τρόφιμα. Οι πληροφορίες αυτές παρέχονται από εκθέσεις για τις αγορές που είναι διαθέσιμες στο εμπόριο, εθνικά μέτρα παρακολούθησης και άλλες σχετικές και προσδιορισμένες πηγές.
               
            
                  B.
               
               
                  Οι πληροφορίες σχετικά με τα πρότυπα κατανάλωσης των τροφίμων στα οποία έχουν προστεθεί βιταμίνες και ανόργανα συστατικά περιλαμβάνουν τα ακόλουθα:
                  
                              1.
                           
                           
                              πληροφορίες σχετικά με τα πρότυπα κατανάλωσης ειδικών τροφίμων ή κατηγοριών τροφίμων στα οποία έχουν προστεθεί βιταμίνες και ανόργανα συστατικά για τον πληθυσμό και, ενδεχομένως, για ειδικές ομάδες του πληθυσμού, συμπεριλαμβανομένων τέτοιων πληροφοριών για τα τρόφιμα που περιέχουν τις βιταμίνες και τα ανόργανα συστατικά που προστίθενται συνηθέστερα στα τρόφιμα και τις πληροφορίες για τις ποσότητες των βιταμινών και ανόργανων συστατικών που προστίθενται στα τρόφιμα·
                           
                        
                              2.
                           
                           
                              πληροφορίες που παρέχονται από εθνικά αντιπροσωπευτικές έρευνες για τη διατροφική κατανάλωση, στοιχεία από πανεπιστημιακές μελέτες και άλλες σχετικές και καθορισμένες πηγές, συμπεριλαμβανομένων των πληροφοριών σχετικά με τη μεθοδολογία της έρευνας για τη διατροφή, όπως η μεθοδολογία αξιολόγησης της διατροφής, και τις υποομάδες του πληθυσμού και τις ηλικιακές ομάδες για τις οποίες πραγματοποιήθηκε αξιολόγηση·
                           
                        
                              3.
                           
                           
                              πληροφορίες σχετικά με κάθε μεταβολή που έχει παρατηρηθεί στο σύνολο των διατροφικών συνηθειών και τις τάσεις στην κατανάλωση τροφίμων στα οποία έχουν προστεθεί βιταμίνες και ανόργανα συστατικά, ιδίως οι μεταβολές που μπορούν να συνδεθούν με την ημερομηνία εφαρμογής του κανονισμού (ΕΚ) αριθ. 1925/2006. Τα κράτη μέλη παρέχουν τα λεπτομερή στοιχεία στα οποία βασίστηκαν οι μεταβολές που έχουν παρατηρηθεί, συμπεριλαμβανομένων των λεπτομερειών για τα στοιχεία αναφοράς που χρησιμοποιήθηκαν για τη σύγκριση της προηγούμενης και της σημερινής κατανάλωσης τροφίμων στα οποία έχουν προστεθεί βιταμίνες και ανόργανα συστατικά.
                           
                        
            
                  Γ.
               
               
                  Οι πληροφορίες σχετικά με τα επίπεδα πρόσληψης βιταμινών και ανόργανων συστατικών περιλαμβάνουν τα ακόλουθα:
                  
                              1.
                           
                           
                              πληροφορίες σχετικά με τα επίπεδα πρόσληψης βιταμινών και ανόργανων συστατικών από τον πληθυσμού και, ενδεχομένως, από ειδικές ομάδες του πληθυσμού. Αυτές οι πληροφορίες παρέχονται από τις πηγές στοιχείων που αναφέρονται στο σημείο B2 του παρόντος παραρτήματος·
                           
                        
                              2.
                           
                           
                              πληροφορίες σχετικά με κάθε μεταβολή που έχει παρατηρηθεί στα επίπεδα πρόσληψης βιταμινών και ανόργανων συστατικών, συμπεριλαμβανομένης της εξέλιξης των επιπέδων πρόσληψης που μπορούν να συνδεθούν με την ημερομηνία εφαρμογής του κανονισμού (ΕΚ) αριθ. 1925/2006. Τα κράτη μέλη παρέχουν τα λεπτομερή στοιχεία στα οποία βασίστηκαν οι μεταβολές που έχουν παρατηρηθεί, συμπεριλαμβανομένων των λεπτομερειών για τα στοιχεία αναφοράς που χρησιμοποιήθηκαν για τη σύγκριση των επιπέδων πρόσληψης βιταμινών και ανόργανων συστατικών πριν από και μετά την ημερομηνία εφαρμογής του κανονισμού (ΕΚ) αριθ. 1925/2006.
                           
                        
            
                  Δ.
               
               
                  Οι πληροφορίες σχετικά με την προσθήκη στα τρόφιμα άλλων ουσιών εκτός από τις βιταμίνες και τα ανόργανα συστατικά περιλαμβάνουν τα ακόλουθα:
                  
                              1.
                           
                           
                              πληροφορίες σχετικά με την εθνική αγορά τροφίμων στα οποία έχουν προστεθεί ορισμένες άλλες ουσίες, συμπεριλαμβανομένου του μεριδίου αγοράς των ειδικών τροφίμων ή κατηγοριών τροφίμων·
                           
                        
                              2.
                           
                           
                              πληροφορίες σχετικά με την εθνική αγορά των συμπληρωμάτων διατροφής, όπως ορίζονται στο άρθρο 2 στοιχείο α) της οδηγίας 2002/46/ΕΚ·
                           
                        
                              3.
                           
                           
                              πληροφορίες σχετικά με τις ουσίες που προστίθενται συνηθέστερα στα τρόφιμα με βάση πληροφορίες από εκθέσεις για τις αγορές που είναι διαθέσιμες στο εμπόριο, εθνικά μέτρα παρακολούθησης και άλλες σχετικές και προσδιορισμένες πηγές και περιλαμβάνουν πληροφορίες για τα επίπεδα προσθήκης άλλων ουσιών σε ειδικά τρόφιμα ή κατηγορίες τροφίμων·
                           
                        
                              4.
                           
                           
                              πληροφορίες σχετικά με εθνικά μέτρα, συμπεριλαμβανομένων νομοθετικών και μη νομοθετικών μέτρων που αποσκοπούν στον περιορισμό ή την απαγόρευση της χρήσης άλλων ουσιών στην παραγωγή τροφίμων, μεταξύ άλλων των συμπληρωμάτων διατροφής.
                           
                        
            
   
      ΠΑΡΑΡΤΗΜΑ II
      
         Μορφή υποβολής των πληροφοριών που παρέχονται από τα κράτη μέλη
      
      
         Εξέλιξη της αγοράς τροφίμων στα οποία έχουν προστεθεί βιταμίνες και ανόργανα συστατικά
      
      
                  Είδος πληροφοριών που πρέπει να παρασχεθούν
               
               
                  Πηγή στοιχείων
               
            
                  Μερίδιο της εθνικής αγοράς των διαφόρων τροφίμων στα οποία έχουν προστεθεί βιταμίνες και ανόργανα συστατικά, ανά κατηγορία, σύμφωνα με την ταξινόμηση σε 20 κύριες κατηγορίες τροφίμων του συστήματος ταξινόμησης των τροφίμων FoodEx (1), με εξαίρεση τα τρόφιμα ειδικής διατροφής και των συμπληρωμάτων διατροφής.
               
               
                   
               
            
                  Τάσεις του μεγέθους της αγοράς για τα τρόφιμα στα οποία έχουν προστεθεί βιταμίνες και ανόργανα συστατικά, και ιδίως πληροφορίες σχετικά με την αγορά πριν από και μετά την ημερομηνία εφαρμογής του κανονισμού (ΕΚ) αριθ. 1925/2006.
               
               
                   
               
            
         Πρότυπα κατανάλωσης τροφίμων στα οποία έχουν προστεθεί βιταμίνες και ανόργανα συστατικά
      
      
                  Είδος πληροφοριών που πρέπει να παρασχεθούν
               
               
                  Πηγή στοιχείων
               
            
                  Μέσα επίπεδα κατανάλωσης τροφίμων από τον πληθυσμό, στα οποία έχουν προστεθεί βιταμίνες και ανόργανα συστατικά.
                  Μέσα επίπεδα κατανάλωσης τροφίμων στα οποία έχουν προστεθεί βιταμίνες και ανόργανα συστατικά από τις ακόλουθες πληθυσμιακές ομάδες:
                  
                              —
                           
                           
                              ενήλικες (18 ετών και άνω)·
                           
                        
                              —
                           
                           
                              παιδιά (κάτω των 18 ετών)· και, ενδεχομένως, από ειδικές ηλικιακές ομάδες· και
                           
                        
                              —
                           
                           
                              ανά κατηγορία τροφίμων, όπως ορίζονται σε 20 κύριες κατηγορίες τροφίμων στο σύστημα ταξινόμησης τροφίμων FoodEx, με εξαίρεση τα τρόφιμα για ειδική διατροφή και τα συμπληρώματα διατροφής.
                           
                        
               
                   
               
            
                  Ποσότητες βιταμινών και ανόργανων συστατικών που προστίθενται στα τρόφιμα, σύμφωνα με τις 20 κύριες κατηγορίες του συστήματος ταξινόμησης των τροφίμων FoodEx. Οι πληροφορίες αυτές παρέχονται ως ποσότητες ή ως πεδία τιμών ποσοτήτων που προστίθενται.
               
               
                   
               
            
                  Μεταβολές που έχουν παρατηρηθεί στα πρότυπα κατανάλωσης τροφίμων στα οποία έχουν προστεθεί βιταμίνες και ανόργανα συστατικά, συμπεριλαμβανομένων στοιχείων για τα βασικά δεδομένα που χρησιμοποιήθηκαν για τη σύγκριση της κατανάλωσης πριν από και μετά την ημερομηνία εφαρμογής του κανονισμού (ΕΚ) αριθ. 1925/2006.
               
               
                   
               
            
         Επίπεδα πρόσληψης βιταμινών και ανόργανων συστατικών
      
      
                  Είδος πληροφοριών που πρέπει να παρασχεθούν
               
               
                  Πηγή στοιχείων
               
            
                  Μέσα επίπεδα πρόσληψης βιταμινών και ανόργανων συστατικών από τον πληθυσμό.
                  Μέσα επίπεδα πρόσληψης βιταμινών και ανόργανων συστατικών από τις ακόλουθες πληθυσμιακές ομάδες:
                  
                              —
                           
                           
                              ενήλικες (18 ετών και άνω)·
                           
                        
                              —
                           
                           
                              παιδιά (κάτω των 18 ετών)· και, ενδεχομένως, από ειδικές ηλικιακές ομάδες.
                           
                        
               
                   
               
            
                  Μεθοδολογία της έρευνας για τη διατροφή (κυρίως μέθοδοι αξιολόγησης της διατροφής, ηλικιακές ομάδες, πληθυσμιακές υποομάδες).
               
               
                   
               
            
                  Οι μεταβολές που έχουν παρατηρηθεί στα επίπεδα πρόσληψης βιταμινών και ανόργανων συστατικών, συμπεριλαμβανομένων των στοιχείων για τα βασικά δεδομένα που χρησιμοποιήθηκαν για τη σύγκριση των επιπέδων πρόσληψης πριν από και μετά την ημερομηνία εφαρμογής του κανονισμού (ΕΚ) αριθ. 1925/2006.
               
               
                   
               
            
         Προσθήκη άλλων ουσιών εκτός των βιταμινών και των ανόργανων συστατικών
      
      
                  Είδος πληροφοριών που πρέπει να παρασχεθούν
               
               
                  Πηγή στοιχείων
               
            
                  Μερίδιο της εθνικής αγοράς τροφίμων, συμπεριλαμβανομένων των συμπληρωμάτων διατροφής, στα οποία έχουν προστεθεί άλλες ουσίες, ανάλογα με τις ακόλουθες κατηγορίες ουσιών που χρησιμοποιούνται:
                  
                              1.
                           
                           
                              Αμινοξέα
                           
                        
                              2.
                           
                           
                              Ένζυμα
                           
                        
                              3.
                           
                           
                              Πρεβιοτικά και προβιοτικά
                           
                        
                              4.
                           
                           
                              Απαραίτητα λιπαρά οξέα και άλλα ειδικά λιπαρά οξέα
                           
                        
                              5.
                           
                           
                              Φυτικά προϊόντα και εκχυλίσματα φυτικών προϊόντων
                           
                        
                              6.
                           
                           
                              Άλλες ουσίες
                           
                        
               
                   
               
            
                  Τάσεις του μεγέθους της αγοράς και κυρίως πληροφορίες για την αγορά πριν από και μετά την ημερομηνία εφαρμογής του κανονισμού (ΕΚ) αριθ. 1925/2006.
               
               
                   
               
            
                  Εθνικά μέτρα που αφορούν τον περιορισμό ή την απαγόρευση της χρήσης άλλων ουσιών στην παραγωγή τροφίμων, συμπεριλαμβανομένων των συμπληρωμάτων διατροφής.
               
               
                   
               
            
         (1)  Ευρωπαϊκή Αρχή για την Ασφάλεια των Τροφίμων: The food classification and description system FoodEx 2 (draft-revision 1). Supporting Publications 2011:215. [438 pp.]. Διατίθεται στον διαδικτυακό τόπο: www.efsa.europa.eu